Αγαπητοί Φοιτητές/τριες,

Τις τελευταίες ημέρες καταγράφηκαν παράπονα από κάποιους Φοιτητές/τριες αναφορικά με τη διάρκεια εξέτασης σε ένα από τα μαθήματα που εξετάσθηκαν.

Θα ήθελα να επισημάνω τα εξής:

* Ο τρόπος εξέτασης των μαθημάτων που έχουν εξετασθεί είναι καθ’ όλα νόμιμος.
* Η φύση των θεμάτων και ο χρόνος που απαιτείται για την ολοκλήρωση της διαδικασίας της εξέτασης είναι στην αποκλειστική δικαιοδοσία του κάθε Διδάσκοντα.
* Δεν επιτρέπεται και αντιτίθεται στον κώδικα δεοντολογίας κάθε είδους παρέμβαση από οποιαδήποτε πλευρά στο εκπαιδευτικό έργο και στον τρόπο εξέτασης του κάθε Διδάσκοντα, δεδομένου ότι κινείται στα πλαίσια της νομιμότητας.
* Η επανάληψη ή όχι μίας εξέτασης είναι στην κρίση του κάθε Διδάσκοντα.
* Αναφορικά με τη διενέργεια εξετάσεων, η Διοίκηση επιλαμβάνεται για θέματα διοικητικής νομιμότητας.
* Οι Φοιτητές/τριες οφείλουν να επιδεικνύουν ήθος που αρμόζει στο Ακαδημαϊκό περιβάλλον.

Είμαι σίγουρος ότι όλοι οι Διδάσκοντες καταβάλουν κάθε προσπάθεια να σας υποστηρίξουν σε όλα τα στάδια της εκπαιδευτικής διαδικασίας, κρατώντας παράλληλα υψηλά το επίπεδο των σπουδών και το κύρος των εξετάσεων, σε μια δύσκολη συγκυρία τόσο για το Τμήμα όσο και για ολόκληρη την ανθρωπότητα λόγω της πανδημίας COVID-19. Ευελπιστώ στη συνέχιση της εύρυθμης λειτουργίας του Τμήματος.

Ο Εισηγητής,

Ο. Ανδρούτσος